టాటా కన్సల్టెన్సీ సర్వీసెస్

టాటా కన్సల్టెన్సీ సర్వీసెస్ (టి సి యస్) భారతదేశంలో అతి పెద్ద ఐటీ సంస్థ. ఇది టాటా గ్రూప్ అనుబంధ సంస్థ. దీని ప్రధాన కార్యాలయం భారతదేశంలోని ముంబై నగరంలో ఉంది. టి సి యస్ 46 దేశాలు కలుపుకొని 149 ప్రదేశాలలో పనిచేస్తుంది.
ఏప్రిల్ 2018లో, టి సి యస్ 100 బిలియన్ డాలర్ల మార్కెట్ క్యాపిటలైజేషన్కు చేరుకున్న మొదటి భారతీయ ఐటి కంపెనీగా అవతరించింది.
బ్రాండ్ ఫైనాన్స్ 2022 గ్లోబల్ 500 నివేదిక ప్రకారం టాటా కన్సల్టెన్సీ సర్వీసెస్(టీసీఎస్) ప్రపంచవ్యాప్తంగా ఐటీ సేవల్లో రెండవ అత్యంత విలువైన బ్రాండ్‌గా నిలిచింది.
టాటా కన్సల్టెన్సీ సర్వీసెస్ లిమిటెడ్, మొదట "టాటా కంప్యూటర్ సిస్టమ్స్" గా ప్రారంభమైంది, టాటా సన్స్ లిమిటెడ్ సంస్థ ద్వారా 1968 లో స్థాపించబడింది.
1980 లో, టిసియస్ భారతదేశపు మొట్టమొదటి సాఫ్ట్‌వేర్ పరిశోధన అభివృద్ధి కేంద్రం, టాటా రీసెర్చ్ డెవలప్‌మెంట్ అండ్ డిజైన్ సెంటర్ (టిఆర్‌డిడిసి) ను పూణేలో స్థాపించింది.
టాటా కన్సల్టెన్సీ సర్వీసెస్ లిమిటెడ్ అనేది ఒక ఐటి సర్వీసెస్, బిజినెస్ సొల్యూషన్స్ , అవుట్ సోర్సింగ్ ఆర్గనైజేషన్. అప్లికేషన్ డెవలప్ మెంట్, మెయింటెనెన్స్, బిజినెస్ ఇంటెలిజెన్స్, ఎంటర్ ప్రైజ్ సొల్యూషన్స్, అస్యూరెన్స్ సర్వీసెస్, ఇంజినీరింగ్ ,ఇండస్ట్రియల్ సర్వీసెస్, ఇన్ ఫ్రాస్ట్రక్చర్ సర్వీసెస్, కన్సల్టింగ్, అసెట్ లీవరేజ్డ్ సొల్యూషన్స్, బిజినెస్ తో సహా ఐటి ఆధారిత సేవల కన్సల్టింగ్ ఆధారిత, ఇంటిగ్రేటెడ్ పోర్ట్ ఫోలియోను ఈ సంస్థ అందిస్తుంది. ఈ క్రింది విభాగాలలో పనిచేస్తుంది అవి బ్యాంకింగ్, ఫైనాన్షియల్ సర్వీసెస్, & ఇన్స్యూరెన్స్, రిటైల్ & కన్స్యూమర్ బిజినెస్,కమ్యూనికేషన్, మీడియా, & టెక్నాలజి మొదలైన రంగాలలో సేవలను అందిస్తుంది.
టాటా గ్రూప్ (ఇండియా) లోని అతిపెద్ద బహుళజాతి వ్యాపార గ్రూపు టాటా కన్సల్టెన్సీ ఒక భాగం. సుమారు 55 దేశాలలో ప్రపంచంలోని అత్యుత్తమ శిక్షణ పొందిన కన్సల్టెంట్లలో 5,92,000 మందికి పైగా ఇందులో ఉన్నారు. సంస్థకు మపుసా గోవాలో తయారీ సదుపాయం ఉంది. టాటా కన్సల్టెన్సీ సర్వీసెస్ లిమిటెడ్ 1968 సంవత్సరంలో స్థాపించబడింది. టాటా సన్స్ లిమిటెడ్ వారి ఎలక్ట్రానిక్ డేటా ప్రాసెసింగ్ (EDP) అవసరాలను తీర్చడానికి, మేనేజ్ మెంట్ కన్సల్టింగ్ సేవలను అందించడానికి సంస్థను డివిజన్ ను స్థాపించింది. 1971వ స౦వత్సర౦లో వారు తమ మొదటి అ౦తర్జాతీయ స్థాయి నియామకాన్ని ప్రార౦భి౦చారు. కంపెనీ1974 సంవత్సరంలో తమ మొదటి ఆఫ్ షోర్ క్లయింట్ తో ఐటి సేవల కొరకు గ్లోబల్ డెలివరీ మోడల్ కు మార్గదర్శకత్వం వహించింది.1981 సంవత్సరంలో కంపెనీ భారతదేశపు మొట్టమొదటి ఐటి ఆర్ అండ్ డి డివిజన్ అయిన టాటా రీసెర్చ్ డిజైన్ అండ్ డెవలప్ మెంట్ సెంటర్ ను పూణేలో స్థాపించింది.
1985 సంవత్సరంలో సంస్థ కాంపాక్ (పూర్వం టాండమ్) కోసం తమ మొదటి క్లయింట్-అంకితమైన ఆఫ్షోర్ అభివృద్ధి కేంద్రాన్ని ఏర్పాటు చేశారు.1989 సంవత్సరం లో వారు SIS సెగా ఇంటర్ సెట్టిల్ SECOM అని పిలువబడే ఒక ఎలక్ట్రానిక్ డిపాజిటరీ ,ట్రేడింగ్ సిస్టమ్ ను డెలివరీ చేశారు.1997సంవత్సరంలో కంపెనీ త్రివేండ్రంలో తమ కొత్త కార్పొరేట్ శిక్షణా సదుపాయాన్ని ప్రారంభించింది. 1998 సంవత్సరంలో వర్చువలైజేషన్ ప్రారంభించారు.1999 సంవత్సరంలో తమ Qwest HP SEEPZ & షోలింగనల్లూర్ కేంద్రాల కొరకు SEI-CMM లెవల్ 5 సర్టిఫికేషన్ పొందారు. 2000 సంవత్సరంలో తమ కలకత్తా,బెంగళూరు,లక్నో,హైదరాబాద్,జి ఇ డి సి అంబత్తూరు, అహ్మదాబాద్ కేంద్రాలకు SEI-CMM లెవల్ 5 సర్టిఫికేషన్ ను పొందారు. 2001 సంవత్సరంలో కంపెనీ ప్రభుత్వ రంగ సంస్థ సి ఎం సి లిమిటెడ్ స్వంతం చేసుకున్నది. టాటా కన్సల్టెన్సీ సేవలను భారతదేశంలోనే గాక విదేశాలలో ఉత్తర అమెరికా, లాటిన్ అమెరికా, యునైటెడ్ కింగ్ డమ్, కాంటినెంటల్ ఐరోపా ఆసియా-పసిఫిక్ ఇండియా,మిడిల్ ఈస్ట్ & ఆఫ్రికా మొదలైన దేశాలు ఉన్నాయి.
టిసిఎస్ ప్రపంచంలోనే అత్యంత వేగంగా అభివృద్ధి చెందుతున్న గ్లోబల్ ఐటి సర్వీసెస్ బ్రాండ్ స్థానంగా గుర్తింపు పొందినది.